ᱡᱤᱢᱵᱟᱵᱩᱭᱮ

ᱡᱤᱢᱵᱟᱵᱩᱭᱮ, ᱥᱚᱨᱠᱟᱨᱤ ᱞᱮᱠᱟᱛᱮ ᱡᱤᱢᱵᱟᱵᱩᱭᱮ ᱨᱮᱱᱟᱜ ᱟᱹᱯᱱᱟᱹᱛ, ᱫᱚ ᱮᱛᱚᱢᱼᱥᱟᱢᱟᱝ ᱟᱯᱷᱨᱤᱠᱟ ᱨᱮᱱᱟᱜ ᱡᱟᱢᱵᱮᱡᱤ ᱟᱨ ᱞᱤᱢᱯᱳᱯᱳ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜ ᱢᱤᱫ ᱯᱷᱩᱨᱜᱟᱹᱞ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱭᱟᱜ ᱮᱛᱚᱢ ᱥᱮᱫ ᱮᱛᱚᱢ ᱟᱯᱷᱨᱤᱠᱟ, ᱮᱛᱚᱢ ᱯᱟᱪᱮ ᱥᱮᱫ ᱵᱚᱛᱥᱳᱣᱟᱱᱟ, ᱠᱚᱧᱮ ᱥᱮᱫ ᱡᱟᱢᱵᱤᱭᱟ ᱟᱨ ᱥᱟᱢᱟᱝ ᱥᱮᱫ ᱢᱳᱡᱟᱢᱵᱤᱠ ᱫᱤᱥᱚᱢ ᱢᱮᱱᱟᱜᱼᱟ᱾ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱦᱟᱨᱟᱨᱮ᱾ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱫᱚ ᱵᱩᱞᱟᱣᱟᱭᱳ᱾ ᱡᱤᱢᱵᱟᱵᱩᱭᱮ ᱨᱮ ᱑.᱕ ᱠᱳᱴᱤ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱨ ᱤᱝᱞᱤᱥ ᱥᱟᱶᱛᱮ ᱫᱤᱥᱚᱢ ᱨᱮᱭᱟᱜ ᱑᱖ ᱜᱚᱴᱟᱱ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱮᱱᱟᱜᱼᱟ᱾ ᱥᱳᱱᱟ ᱟᱨ ᱱᱰᱮᱵᱮᱞᱮ ᱫᱚ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱚᱜᱚᱜ ᱯᱟᱹᱨᱥᱤ ᱠᱟᱱᱟ᱾

ᱧᱩᱛᱩᱢ

ᱱᱟᱜᱟᱢ

ᱚᱛᱱᱚᱜ
ᱥᱚᱨᱠᱟᱨ

ᱠᱟᱹᱣᱰᱤᱭᱟᱹᱨᱤ
ᱡᱤᱢᱵᱟᱵᱩᱭᱮ ᱫᱚ ᱡᱟᱹᱥᱛᱤ ᱠᱟᱭᱛᱮ ᱠᱷᱟᱫᱟᱱ ᱫᱩᱨᱤᱵᱽ, ᱥᱚᱱᱟ ᱟᱨ ᱪᱟᱥ ᱨᱮᱭᱟᱜ ᱡᱤᱱᱤᱥ ᱠᱚ ᱵᱟᱨᱦᱮ ᱫᱤᱥᱚᱢ ᱛᱮᱭ ᱟᱹᱠᱷᱨᱤᱧᱟ᱾ ᱡᱤᱢᱵᱟᱵᱩᱭᱮ ᱫᱚ ᱟᱯᱷᱨᱤᱠᱟ ᱢᱟᱦᱟᱫᱤᱥᱚᱢ ᱢᱩᱸᱫᱽ ᱨᱮ ᱮᱛᱚᱢ ᱟᱯᱷᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱵᱮᱯᱟᱨ ᱜᱟᱛᱮ ᱫᱤᱥᱚᱢ ᱠᱟᱱᱟ᱾ ᱱᱮᱼᱦᱚᱲ (ᱵᱮᱼᱥᱚᱨᱠᱟᱨᱤ) ᱠᱚᱣᱟᱜ ᱵᱮᱯᱟᱨ ᱞᱟᱹᱜᱤᱫ ᱴᱮᱠᱥ ᱟᱨ ᱪᱟᱞᱟᱱ ᱨᱮᱭᱟᱜ ᱜᱚᱱᱚᱝ ᱫᱚ ᱟᱹᱰᱤ ᱰᱷᱮᱨ ᱜᱮᱭᱟ, ᱢᱮᱱᱠᱷᱟᱱ ᱥᱚᱨᱠᱟᱨᱤ ᱠᱚᱢᱯᱟᱱᱤ ᱠᱚᱫᱚ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱟᱹᱰᱤ ᱟᱭᱢᱟ ᱜᱚᱲᱚᱭ ᱧᱟᱢ ᱮᱫᱟ᱾ ᱢᱤᱫ ᱠᱚᱢᱯᱟᱱᱤ ᱡᱷᱤᱡᱽ ᱟᱨ ᱵᱚᱱᱫᱚ ᱞᱟᱹᱜᱤᱫ ᱟᱹᱰᱤ ᱰᱷᱮᱨ ᱚᱠᱛᱚ ᱞᱟᱜᱟᱜᱼᱟ᱾ ᱫᱤᱥᱚᱢ ᱨᱮᱭᱟᱜ ᱠᱟᱹᱣᱰᱤᱭᱟᱹᱨᱤ ᱨᱮ ᱴᱩᱨᱤᱡᱚᱢ ᱨᱮᱭᱟᱜ ᱦᱚᱸ ᱟᱹᱰᱤ ᱢᱟᱨᱟᱝ ᱦᱤᱸᱥ ᱢᱮᱱᱟᱜᱼᱟ᱾

ᱦᱚᱲ ᱮᱞ
᱒᱐᱑᱒ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱫᱤᱥᱚᱢ ᱨᱮᱭᱟᱜ ᱙᱙.᱗% ᱦᱚᱲ ᱜᱮ ᱟᱯᱷᱨᱤᱠᱟᱱ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱟᱱᱟ ᱠᱚ᱾ ᱡᱟᱹᱥᱛᱤ ᱫᱚ ᱥᱳᱱᱟ ᱦᱚᱲ, ᱘᱒%, ᱟᱨ ᱱᱰᱮᱵᱮᱞᱮ ᱦᱚᱲ ᱫᱚ ᱑᱔% ᱢᱮᱱᱟᱜ ᱠᱚᱣᱟ᱾

ᱯᱟᱹᱨᱥᱤ
ᱡᱤᱢᱵᱟᱵᱩᱭᱮ ᱨᱮ ᱑᱖ ᱜᱚᱴᱟᱱ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱮᱱᱟᱜ-ᱟ,ᱥᱚᱝᱵᱤᱫᱷᱟᱱ ᱨᱮᱭᱟᱜ ᱢᱤᱫ ᱜᱟᱱᱟᱝ ᱞᱮᱠᱟᱛᱮ, ᱥᱚᱝᱥᱚᱫᱽ ᱡᱟᱦᱟᱸᱱ ᱯᱟᱹᱨᱥᱤ ᱜᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱢᱟᱱᱚᱛ ᱮᱢ ᱞᱟᱹᱜᱤᱫ ᱮ ᱱᱮᱦᱚᱨ ᱫᱟᱲᱮᱭᱟᱜᱼᱟ᱾ ᱤᱝᱞᱤᱥ ᱫᱚ ᱥᱮᱪᱮᱫ ᱟᱨ ᱟᱹᱱᱟᱹᱨᱤ ᱨᱮ ᱵᱮᱵᱷᱟᱨᱚᱜ ᱠᱟᱱ ᱢᱩᱬᱩᱛ ᱯᱟᱹᱨᱥᱤ ᱠᱟᱱᱟ᱾ ᱵᱟᱱᱴᱩ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱳᱱᱟ ᱟᱨ ᱱᱰᱮᱵᱮᱞᱮ ᱯᱟᱹᱨᱥᱤ ᱫᱚ ᱡᱤᱢᱵᱟᱵᱩᱭᱮ ᱨᱮᱭᱟᱜ ᱢᱩᱬᱩᱛ ᱟᱹᱫᱤᱵᱟᱹᱥᱤ ᱯᱟᱹᱨᱥᱤ ᱠᱟᱱᱟ᱾ ᱥᱳᱱᱟ ᱫᱚ ᱫᱤᱥᱚᱢ ᱨᱮᱱ ᱗᱘% ᱟᱨ ᱱᱰᱮᱵᱮᱞᱮ ᱫᱚ ᱒᱐% ᱦᱚᱲ ᱠᱚ ᱨᱚᱲᱼᱮᱫ ᱠᱟᱱᱟ᱾

ᱞᱟᱠᱪᱟᱨ

ᱵᱟᱨᱦᱮ ᱡᱚᱱᱚᱲ

 ᱡᱤᱢᱵᱟᱵᱩᱭᱮ ᱨᱮᱭᱟᱜ ᱥᱚᱨᱠᱟᱨᱤ ᱣᱮᱵᱽ ᱯᱳᱨᱴᱟᱞ 
 ᱡᱤᱢᱵᱟᱵᱩᱭᱮ ᱨᱮᱭᱟᱜ ᱥᱚᱝᱥᱚᱫᱽ 

 ᱵᱤᱵᱤᱥᱤ ᱱᱤᱭᱩᱡᱽ ᱠᱷᱚᱱ ᱡᱤᱢᱵᱟᱵᱩᱭᱮ ᱯᱨᱳᱯᱷᱟᱭᱤᱞ 

 ᱡᱤᱢᱵᱟᱵᱩᱭᱮ . The World Factbook. Central Intelligence Agency.
 ᱡᱤᱢᱵᱟᱵᱩᱭᱮ from UCB Libraries GovPubs
 ᱡᱟᱹᱛᱤᱭᱟᱹᱨᱤ ᱟᱜᱟᱢ ᱠᱷᱚᱱ ᱡᱤᱢᱵᱟᱵᱩᱭᱮ ᱞᱟᱹᱜᱤᱫ ᱢᱩᱬᱩᱛ ᱩᱛᱷᱱᱟᱹᱣ ᱟᱢᱫᱟᱡᱽ ᱠᱚ
 ᱡᱮᱜᱮᱛ ᱵᱮᱝᱠ ᱵᱮᱯᱟᱨ ᱥᱟᱢᱟᱨᱤ ᱡᱤᱢᱵᱟᱵᱩᱭᱮ

ᱥᱟᱹᱠᱷᱭᱟᱹᱛ